2. NAPIREND                                                                                     Ügyiratszám: BSZ/2762-2/2026.

E L Ő T E R J E S Z T É S

a Képviselő-testület 2026. szeptember 18-i nyilvános ülésére
Tárgy:              
A szociális célú tűzifa támogatás igénylésének szabályairól szóló 12/2018. (X. 31.) önkormányzati rendelet módosítása
Előterjesztő:    
Bíró Imre polgármester

Előkészítette:
dr. Varga Viktória jegyző
TISZTELT KÉPVISELŐ-TESTÜLET!

Balatonszepezd Község Önkormányzata rendszeresen részt vesz a települési önkormányzatok szociális célú tüzelőanyag vásárlásához kapcsolódó támogatására kiírt pályázaton, melynek keretében tűzifa vásárlásához kapnak támogatást.  

A pályázati kiírás értelmében a támogatást csak az az önkormányzat igényelheti, amelyik a szociális rászorultság részletes feltételeit rendeletben szabályozza, ezért 2018-ban az önkormányzat megalkotta a szociális célú tűzifa támogatás igénylésének szabályairól szóló 12/2018. (X.31.) önkormányzati rendeletét.

Az idei évben a pályázati kiírás több olyan rendelkezést tartalmaz, melyek nem szerepelnek a rendeletben, így ezekkel szükséges a rendeletet kiegészíteni.
Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjenek.
HATÁROZATI JAVASLAT

Balatonszepezd Község Önkormányzata Képviselő–testülete a szociális célú tűzifa támogatás igénylésének szabályairól szóló 12/2018. (X.31.) önkormányzati rendelet módosításáról szóló rendelet–tervezetet elfogadja, és ______/2026. (_______) számon önkormányzati rendeletei közé iktatja.
Szentantalfa, 2026. szeptember 14.
            Bíró Imre 

         polgármester

BALATONSZEPEZD KÖZSÉG ÖNKORMÁNYZATA KÉPVISELŐ-TESTÜLETE

  /2026. (   .) önkormányzati rendelete

a szociális célú tűzifa támogatás igénylésének szabályairól szóló 12/2018. (X.31.) önkormányzati rendelet módosításáról 
(tervezet)

[1] A szabályozás célja, hogy a rendelet megfeleljen a pályázati kiírásnak.
[2] Balatonszepezd Község Önkormányzata Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8a. pontjában meghatározott feladatkörében eljárva a következőket rendeli el:

1. §

(1) A szociális célú tűzifa támogatás igénylésének szabályairól szóló 12/2018. (X.31.) önkormányzati rendelet 3. § (1) bekezdése helyébe a következő rendelkezés lép:

„(1) Térítésmentesen jogosult legfeljebb 5 m3 szociális célú tűzifára az az ügyfél, akinek a háztartásában az egy főre jutó havi nettó jövedelem nem haladja meg a 150.000 Ft-ot, egyszemélyes háztartás (egyedül élő) esetén a 200.000 Ft-ot.”

(2) A szociális célú tűzifa támogatás igénylésének szabályairól szóló 12/2018. (X.31.) önkormányzati rendelet 3. § (4) bekezdése helyébe a következő rendelkezés lép:

„(4) A jogosultság megállapítása szempontjából előnyt élvez,

a) aki az Szt. szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult,

b) akinek háztartásában a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelnek,

c) a rendszeres gyermekvédelmi kedvezményben részesülő család,

d) az egyszülős háztartás,

e) az a család, amelyikben rokkantsági ellátásban részesülő él,

f) a 65 év feletti, egyedül élő nyugdíjas, akinek a nyugdíja nem éri el a 150.000 Ft-ot,

g) a 3 vagy több gyermeket nevelő család.”

2. §

Hatályát veszti a szociális célú tűzifa támogatás igénylésének szabályairól szóló 12/2018. (X.31.) önkormányzati rendelet 3. § (2) bekezdése.

3. §

Ez a rendelet a kihirdetését követő napon lép hatályba.

Balatonszepezd, 2026. szeptember 18.

Bíró Imre 
  dr. Varga Viktória  


polgármester
jegyző

HATÁSVIZSGÁLAT
A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

17. § (1) A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

(2) A hatásvizsgálat során vizsgálni kell

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket”.

A szociális célú tűzifa támogatás igénylésének szabályairól szóló önkormányzati rendelet módosításáról szóló rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

a) A tervezett jogszabály valamennyi jelentősnek ítélt hatása

aa) A jogszabály társadalmi, gazdasági, költségvetési hatásai

A Tervezetnek társadalmi hatása nincs. 

A Tervezet jelentősebb gazdasági és költségvetési hatásokat nem keletkeztet.
ab) A jogszabály környezeti és egészségi következményei

A Tervezetben foglaltaknak közvetlen környezeti és egészségi következményei nincsenek.

ac) A jogszabály adminisztratív terheket befolyásoló hatásai

A Tervezet adminisztratív terheket nem keletkeztethet.

b) A jogszabály megalkotásának szükségessége, a jogalkotás elmaradásának várható következményei

A rendelet megalkotásának szükségességét a pályázati kiírásnak való megfelelés indokolja.
c) A jogszabály alkalmazásához szükséges személyi, szervezeti, tárgyi és pénzügyi feltételek

A Tervezet elfogadása esetén a rendelet alkalmazása a jelenlegihez képest többlet személyi, szervezeti, tárgyi és pénzügyi feltételt nem igényel. 
